
Nizozemski jezik 


Nizozemski jezik (ISO 639-3: nld (http://www.sil.org/iso639- 
3/documentation.asp?id-nld); Nederlandse taal) (izvorno: 
duits der nederen landen, odnosno de duitse taal der nederen 
landen! njemački jezik niskih zemalja, također: Nederduits/ 
donjonjemački jezik), pogrešno zvan i holandski, prema 
nizozemskoj regiji Holandiji, iz čijih se narječja nizozemski 
književni jezik (donjonjemački standardni jezik) prvenstveno 
razvio, ubraja se kao i njemački jezik u germansku granu 
indoeuropskih jezika. Nizozemski jezik se većinom koristi u 
Nizozemskoj, Belgiji te nekim bivšim i sadašnjim 
nizozemskim kolonijama. Varijanta nizozemskog koja se 
koristi u Belgiji ponekad se naziva flamanskim jezikom. 
Uslijed postojanja različitih standardnih varijanata nizozemski 
jezik se u sociolingvistici klasificira kao policentrični 
standardni jezik. 

Nizozemski je službeni jezik u sljedećim zemljama 
Nizozemska 16.400.000 (2007 CBS); Arubi 5.290; Belgija 
4.620.000 (1990 WA); Nizozemski An t i li 4.000; i Surinamu 
200.000 (1997 C. DeKleine). Govori se i u Franc uskoj 80.000 
i u brazilskoj državi Parana (broj govornika nepoznat)^. 

Nizozemski jezik 

Nederlands 


Države 

govorenja: 

Nizozemska, Belgija 
(Flandrija), Surinam, 
Nizozemski Antili, Aruba, 
Francuska (Nord-Pas-de- 
Calais), Indonezija 

Regije 

govorenja: 

Uglavnom Zapadna Europa, 

Južna Amerika 

Broj 

govornika: 

materinski jezik: 23 milijuna 

Rang: 

37.-48. (ovisno o izvorima) 

Razredba: 

indoeuropski 


germanski 

zapadnogermanski 

donjonjemački 

donjofranački 

nizozemski 


Jezični kod 

ISO 639-1: 

ni 

ISO 639-2: 

dut (B)/ nld (T) 

ISO 639-3: 

DUT 


Vidi također: Jezik | Jezične porodice i 
jezici | Popis jezika po kodnim nazivima 
(Dodatak: Popis jezika 


Usporedba sa ostalim germanskim jezicima 

Rječnik 

Vidi još 


Izvori 


Vanjske poveznice 

Rječnici 





Podrijetlo i razvitak 


Predloženo je da se u ovaj tekst uklopi Podrijetlo i 
razvitak nizozemskog jezika. (Rasprava) 


Podrobniji članak o temi: Podrijetlo i razvitak nizozemskog jezika 

Nizozemski jezik je jedan od zapadnogermanskih jezika. Nastao je iz donjofranačkog (jedne od grana 
donjonjemačkog) i drugih narječja donjonjemačkoga jezika, te se dalje razvijao u "nižim zemljama 
Franačke" - sjeverozapadno od Benrathske linije. Znanost o indogermanskim jezicima/Germanistika 
smješta nizozemski jezik kao zapadnu granu donjonjemačkih jezika uz bok donjosaskog jezika i 
istočnodonjonjemačke grane njemačkog jezika. Govornici donjonjemačkih (sjevernonjemačkih) narječja i 
oni koji ih razumiju, u pravilu su sposobni (većim dijelom) razumjeti i nizozemski. Nizozemski se jezik 
stoga s pravom može opisati kao strani jezik kojeg germanofoni najlakše mogu naučiti. Zbog, u usporedbi s 
nizozemskim, složenije njemačke gramatike, ova izjava doduše ne vrijedi i za govornike nizozemskog 
jezika koji nauče njemački. 

Prvobitno se, a i danas pretežno, nizozemski govori u Nizozemskoj, flamanskom dijelu Belgije, u 
Bruxellesu, kao i u pograničnim regijama Francuske i Njemačke. Na jezičnoj granici prema njemačkome 
narječja nizozemskog odnosno donjofranačkog neprimjetno prelaze u zapadnosrednjonjemačka narječja, 
koja su također franačkog podrijetla. 

Nizozemski se zasniva na donjonjemačkome književnom jeziku 17. stoljeća, koji je postupno bio obogaćivan 
izrazima iz narječja pokrajina Brabant i Holandije. Starija inačica bio je prekoregionalni jezik Hanze, koji je 
napose bio u uporabi u Antwerpenu, Bruggeu a nedugo potom i u Holandiji, gdje se proširio kao jezik 
trgovine i učenosti. Posuđenice dolaze iz francuskog te u novije vrijeme pretežno engleskog jezika. Što se 
rječnika tiče, nizozemski je u znatno većoj mjeri od suvremenog njemačkog očuvao staronjemačke riječi. 
Daljnji jezični razvitak i novi oblici današnjeg njemačkog jezika nikada nisu uspjeli ući u nizozemski jezik, 
pa tako u (književnome) njemačkom već nestali pojmovi nastavljaju živjeti u nizozemskome (npr. Oorlog, 
lenen, kiezen, verbazen ). Za razliku od književnog njemačkog, riječi su glasovno nepromijenjene = "platt" 
(= ravne), dakle nisu sudjelovale u promjeni suglasnika u njem. knjiž. jeziku. 

Povijesni pregled 


Povijest nizozemskog jezika često se dijeli na sljedeće faze: 

■ Staronizozemski (otprilike 800.-1100.) - ovim pojmom označuju se starofranački dijalekti koji 
su se prostirali na današnjem nizozemskom govornom području. Ti su dijalekti tek slabo 
utvrđeni, jer su njihovi tragovi neznatni. 

■ Pod srednjonizozemskim (otprilike 1100.-1500.) podrazumijevaju se flamanska i brabantska 
narječja donjofranačkog koja su djelomično bila prenesena i u pisani oblik. Iz ovoga su 
razdoblja usmenom predajom sačuvana značajna djela dvorskog i viteškog pjesništva. 
Srednjonizozemski se obično zvao "dietsch" ili "dutsch". 

■ Novonizozemski (od 16. stoljeća) se naprotiv zasniva na prekoregionalnome 
donjonjemačkom književnom jeziku (nederdytsch; nederduitsch; "srednjodonjonjemački"). Od 
17. stoljeća te posebno jako sredinom 20. stoljeća donjonjemački je u sjevernoj Njemačkoj 
postupno potiskivan od književnog njemačkog (navlastito u gradovima) te danas još postoji 
samo u obliku regionalnih dijalekata. U Flandriji, Brabantu i Holandiji se međutim 
donjonjemački razvio u suvremeni nizozemski književni jezik. 

























Središnji događaj u povijesti nizozemskoga jezika bilo je dovršenje "Statenbijbel" (Državne Biblije) između 
1618. i 1637. Ona ima slično značenje kao i njemački prijevod Biblije Martina Luthera. Prijevod je nastao 
po nalogu crkvenog sabora u Dordrechtu te se usmjeravao prema autentičnim grčkim izvornicima. Prijevod 
Biblije bitno je doprinio pojednostavljenju jezika. 

Daljnja značajna izdanja, koja su utjecala na nastanak jedinstvenoga jezika, bila su prvi nizozemski 
gramatički priručnik Twe-sprack vande Nederduitsche letterkunst, Spieghel, djelo nastalo radom Hendrika 
Laurenszoona i drugih članova ugledne amsterdamske "Rederijkerskamer" oko 1584., i temeljno djelo 
Aanleidinghe ter Nederduitsche Dichtkunste, koje je 1650. napisao Joost van den Vondel. 


Zemljopisna raširenost 


Nizozemski jezik je materinski jezik oko 23 milijuna ljudi u svijetu. Status službenoga jezika nizozemski 
ima u sljedećim državama i teritorijima (navedena je i procjena ukupnog broja stanovnika za iste za 1. srpnja 
2006. godine; za Belgiju je naznačen samo približan broj materinskih govornika flamanskoga): 

■ Nizozemska: 16 491 461 

■ Belgija: 6 230 000 (60% svih Belgijanaca) 

■ Surinam: 439 117 

■ Nizozemski Antili: 221 736 

"Autonomna država" u sklopu Nizozemskog Kraljevstva. Nizozemski An t ili su otočna skupina na Karibima 
a čine ih Bonaire, Curagao (zajedno s Arubom zvani i "ABC otoci"), Saba, Sint Eustatius i Sint Maarten 
(veći dio Sint Maartena se zove Saint-Martin i pripada Francuskoj). 

- Aruba: 98 829 (31.12.2004.) 

Aruba se 1986. godine službeno odcijepila od Nizozemskih Antila i dobila status "autonomne države" 
unutar Kraljevine Nizozemske. 



Jezični kod za nizozemski jezik je ni, odnosno dut ili nla (prema ISO 639); dum je jezični kod za 
srednjovjekovni nizozemski (oko 1050.-1350.). 
















Često i sami Nizozemci nizozemski jezik nazivaju holandskim, premda je holandsko narječje zapravo tek 
jedna veća skupina dijalekata nizozemskoga. Suvremeni nizozemski standardni jezik je snažno obilježen 
narječjem ranije daleko najmoćnije savezne države Holandije (danas su to pokrajine Sjeverna i Južna 
Holandija). Od narječja ostalih ranijih saveznih država, uz izuzetak bogatog i utjecajnog belgijskog 
Brabanta, malo je toga ostalo u suvremenome nizozemskom jeziku. 

Nemah se broj Nizozemaca, kao uostalom i njihovi susjedi na sjevem Njemačke (plattduits), kod kuće kao 
"materinskim jezikom" služi nekim od donjosaskih narječja koja potječu neposredno od starosaskog jezika. 
Oni nizozemski uče u školi kao svoj drugi jezik te ga zovu holandskim, tj. jezikom holandskih provincija. 

Izvorna narječja njemačkog Porajnja, zapadnog Ruhra, kao i dijelova Bergisches Landa su donjofranačka, 
odnosno nizozemska (sva franačka narječja sjeverno od linije Uerdinger). Posebno kleverlandski dijalekti, 
koji su se ranije govorili u Njemačkoj, slove kao neosporno nizozemska narječja. U većini škola današnjeg 
okruga Kleve u Njemačkoj uporaba nizozemskog, odnosno kleverlandskog kao nastavnog jezika seže sve do 
u 19. stoljeće. 

U Belgiji Flamanci, dakle stanovnici Flandrije, dijela Belgije koji obuhvaća sjeverni dio zemlje, govore 
flamanske dijalekte nizozemskoga jezika. Međutim, kao i u Nizozemskoj, službeni i književni jezik u 
Flandriji je nizozemski standardni jezik. 

Nizozemsku i belgijsko-flamansku inačicu standardnoga jezika naravno razlikuju određene regionalne 
posebnosti. Između samih flamanskih narječja mogu se razlikovati zapadnoflamanski, istočnoflamanski i 
zeelandski ( zeeuws ). 

Osim u Nizozemskoj i Belgiji, nizozemski jezik se u prošlosti naveliko koristio i na sjeveru Francuske, 
području znanom kao Francuska Nizozemska. Danas ga je na tom području praktički potpuno zamjenio 
francuski jezik. U regiji Nord-Pas-de-Calais na krajnjem sjeverozapadnom vršku Francuske, u pograničnom 
području s Belgijom, još živi nekoliko desetaka tisuća ljudi, koji odrastaju uz zapadnoflamansku varijantu 
nizozemskoga. 

Velik dio bijelog stanovništva JAR-a (Buri ) kao i mnogobrojni južnoafrički obojeni govore afrikaans, 
polukreolski jezik nastao iz nizozemskog, koji je uz engleski i zulu najrašireniji jezik Južnoafričke 
Republike. 


Nizozemski jezik je osim toga još uvijek relativno raširen kao strani jezik u Indoneziji i Novoj Gvineji (kod 
starijih naraštaja ispred engleskog). Nizozemski je također dio nastavnog plana za studente prava u 
Indoneziji. Nizozemska je tamo bila kolonijalna sila od 1602. do 1945. godine. 







































Službeni status 


Nizozemski je službeni jezik Kraljevine Nizozemske (koja obuhvaća europsku Nizozemsku, Arubu i 
Nizozemske Antile). Također je jedini službeni jezik neovisne države Surinam, koja je do 1975. bila dio 
Kraljevine Nizozemske. U B elgiji ima status jednog od triju službenih jezika države, te službenog jezika 
pokrajine Flandrije. Jedan je od službenih jezika EU. 

Nizozemska i Belgija su 9. rujna 1980. osnovale tzv. Nizozemsku jezičnu uniju ( Nederlandse Taalunie), 
tijelo koje regulira ovaj jezik. Zadatak ove organizacije je uskladiti i pojednostaviti razne književne i 
gramatičke aspekte ovog jezika. Radi se u biti o instituciji kojoj je zadaća jamčiti postojanje zajedničkog 
pravopisa i gramatike, te njegovati nizozemski jezik. Organizacija je također zadužena i za promociju 
nizozemskog jezika. Osim toga, ona redovito izdaje "zelenu knjižicu" ( groen boekje), popis službenih riječi 
nizozemskog jezika. Od 12. prosinca 2003. i Surinam je član Nederlandse Taalunie, tako da se sada uz 
belgijsko-nizozemske, tu nalaze i brojni surinamski izrazi. 


Jezična srodnost s drugim jezicima 


Jezici proizašli iz nizozemskog 

Bliski rođak nizozemskog jezika je afrikaans ili afrikaanerski jezik, jezik Bura i obojenih koji se govori u 
Južnoafričkoj Republici i Namibiji. Ovaj jezik je nastao većinom od raznih dijalekata nizozemskog iz 17. 
stoljeća. Govornici nizozemskog jezika obično mogu razumjeti i čitati afrikaans. 

S nizozemskime su osim afrikaansa usko srodni i razni kreolski jezici u Surinamu, Gvajani i na 
Nizozemskim Antilima. Također postoji određeni broj kreolskih jezika nizozemskog podrijetla u Indoneziji i 
SAD-u. 


Srodnost s ostalim jezicima 

Od zemljopisno bliskih narječja svakako treba izdvojiti donjofranačke dijalekte u Donjem Porajnju (vidi i 
Donjorajnski jezik). 

Nizozemski jezik je kao i donjosaski povijesno srodan s književnim njemačkim jezikom. Međutim, između 
nizozemskog i donjosaskog s jedne i jezičnih oblika književnoga njemačkoga s druge strane postoje 
značajne fonološke, morfološke te leksičko-semantičke razlike, tj. razlike u rječniku. Nizozemski se nije 
razvijao usporedno s raznim oblicima njemačkoga do današnjeg visokonjemačkog književnog jezika, nego 
je imao vlastiti razvitak zasnovan na samostalnosti zemlje i stvaranju opsežne zasebne književnosti drukčije 
nego što je bio slučaj s bavarskim ili sjevernonjemačkim narječjima. Politička odvojenost je osim toga 
dovela do zasebnih kontinuiteta jezičnoga razvoja, uključujući i različite dinamike jezičnih utjecaja izvana 
(vidi: posuđenica), pa se tako u nizozemskome primjerice nalazi mnogo veći broj galicizama nego u 
njemačkome, kao što su npr. pagina (= stranica), douane (= carina), vel (= list / od franc. feuille), fier (= 
ponosan), za razliku od njem. Seite, Zoll, Blatt, stolz. Iz svih tih razloga se nizozemski danas u potpunosti 
smatra zasebnim jezikom. 

Pored toga postoji i uska srodnost s frizijskim jezikom. Katkada pojedini autori čak zastupaju stajalište o 
postojanju ingveonske grupe jezika, koja osim donjonjemačkih jezika (s nizozemskim i donjosaskim) 
obuhvaća i frizijski te anglijske jezike, no danas je ta teza uglavnom napuštena. 


Kraći popis izabranih donjosaskih, odnosno nizozemskih riječi, koje nemaju izravnih pandana u 
standardnome svakodnevnome njemačkome jeziku (u zagradi): 





achter = iza (no postoji u rječniku pomoraca, kao i riječ Achterdeck = krma) / smeken = usrdno moliti, 
preklinjati ( instandig bitten, flehen ) / aarzelen = oklijevati ( zdgern , zaudern ) / bezig = zaposlen, zauzet; 
vrijedan, marljiv ( beschaftigt , geschaftig - usp. engl. busy) / mooi = dobar, super, odličan, lijep ( gut , to//, 
htibsch ) / wet = zakon (Gesetz) / vaak = često, češće ( haufig, ofters ) / praten = govoriti, razgovarati, 
čavrljati {reden, plaudern ) / plechtig = svečan ( festiich , feierlich ) / fokken = uzgajati, uzgojiti ( ziichten , 
aufziehen ) / buiten (= buten) = vani, izvan ( auEen , auEerhalb ) / veen = močvara ( SumpfMoor ) / vandaag 
= danas (heute - van daag = vom Tag) / elk, elkaar = svaki, jedan drugoga/drugome (jeder, einander) / 
jullie = Vama ( Ihr - 2. lice mn.) / noden, uitnodigen = poz(i)vati ( einladen - staranjem.: "zum Besuch 
notigen") 

Dijalekti 


Postoje razni dijalekti nizozemskog, kako u Nizozemskoj, tako i u Belgiji. Obično se dijele u sljedeće 
dijalektne skupine*: 


A. Jugozapadna skupina (Zeeuws/West-Vlaams) 

1. zapadnoflamanski, uključuje Frans-Vlaams 
u Zeeuws-Vlaams 

2. Zeeuvvs 

B. Sjeverozapadna skupina (holandska) 

3. Zuid-Hollands 

4. VVesthoeks 

5. VVaterlands u Volend ams 

6. Zaans 

7. Kennemerlands 

8. VVest-Fries 

9. Bildts, Midslands, Stadsfries u Amelands 

C. Sjeveroistočna skupina 

10. Kollumerlands 

11. Gronings en Noord-Drents 

12. Stellingvverfs 

13. Midden-Drents 

14. Zuid-Drents 

15. Tvvents 

16. Tvvents-Graafschaps 

17. Gelders-Overijssels (Achterhoeks) u Urks 

18. Veluvvs 



D. Središnjosjeverna skupina 

19. Utrechts-AIblasservvaards 

E. Središnjojužna skupina 

20. Zuid-Gelders 

21. Noord-Brabants u Noord-Limburgs 

22. Brabants 

23. Oost-Vlaams 


F. Jugoistočna skupina 
































24. limburški (Limburgs) 


G. Surinam 

25. Surinaams-Nederlands 

■ Imena dijalekata su (gotovo isključivo) na izvornome nizozemskom jeziku. 


Primjeri 


hrvatski 

nizozemski 

zemlja 

aarde 

nebo 

hemel 

voda 

vvater 

vatra 

vuur 

muškarac 

man 

žena 

vrouvv 

jesti 

eten 

piti 

drinken 

veliki 

groot 

mali 

klein 

noć 

nacht 

dan 

dag 

igrati (se) 

spelen 

riječ 

vvoord 

prevesti 

vertalen 

hodati 

lopen, stappen 

trčati 

lopen/rennen 

uzeti 

nemen 

kupiti 

kopen 

prodati 

verkopen 

skup 

duur 

jeftin 

goedkoop 

engleski 

frizijski 

Afrikaans 

nizozemski 

donjenjemački 

standardni 

njemački 

švedski 

Apple 

Appel 

Appel 

Appel 

Appel 

Apfel 

Apple 

Board 

Board 

Bord 

Bord 

Boord 

Brett 

Brade 

Beech 

Boeke/ 

Boekebeam 

Beuk 

Beuk 

Boke 

Buche 

Bok 

Book 

Boek 

Boek 

Boek 

Book 

Buch 

Bok 

Breast 

Boarst 

Bors 

Borst 

Borst 

Brust 

Brost 

Brovvn 

Brun 

Bruin 

Bruin 

Bruun 

Braun 

Brun 

Day 

Dei 

Dag 

Dag 

Dag 

Tag 

Dag 

Dead 

Dea 

Dood 

Dood 

Dod 

Tot 

Dod 

Die 

Stjerre 

Sterf 

Sterven 

sterven 

Sterben 

Do 

Enough 

Genog 

Genoeg 

Genoeg 

Nog 

Genug 

Nog 

Finger 

Finger 

Vinger 

Vinger 

Finger 

Finger 

Finger 

Give 

Jaan 

Gee 

Geven 

Geven 

Geben 

Giva/ Ge 

Glass 

Gles 

Glas 

Glas 

Glas 

Glas 

Glas 

Gold 

Goud 

Goud 

Goud 

Gold 

Gold 

Guld 

Hand 

Han 

Hand 

Hand 

Hand 

Hand 

Hand 

Head 

Holle 

Hoof / 

Kop 

Hoofd/ Kop 

Kopp 

Haupt/ 

Kopf 

Huvud 

High 

Heech 

Hoog 

Hoog 

hog 

Hoch 

Hog 

Home 

Hiem 

Heim / 

Tuis 

Heim / 

thuis 

Heem 

Heim 

Hem 

Hook 

Hoek 

Haak 

Haak 

Haak 

Haken 

Hake/ Krok 

House 

Hus 

Huis 

Huis 

Huus 

Haus 

Hus 

Many 

Menich 

Menige 

Menige 

Mennig 

Manch 

Manga 

Moon 

Moanne 

Maan 

Maan 

Maan 

Mond 

Mane 

Night 

Nacht 

Nag 

Nacht 

Natt/ Nacht 

Nacht 

Natt 

No 

Nee 

Nee 

Nee(n) 

Nee 

Nein 

Nej 

Old 

Aid 

Oud 

Oud 

aol 

alt 

Gammal 
(maar: aldre, 
aldst) 

One 

len 

Een 

Een 

Een 

Eins 

En 

Ounce 

Ons 

Ons 

Ons 

Ons 

Unze 

Uns 

Snow 

Snie 

Sneeu 

Sneeuvv 

Snee 

Schnee 

Sno 

Stone 

Stien 

Steen 

Steen 

Steen 

Stein 

Sten 

That 

Dat 

Dit 

Dat, Die 

Dat (Dit) 

Das 

Det 

Two/Twain 

Twa 

Twee 

Twee 

Twee 

Zwei/ Zwo/ 
Zwan 

Tva 

Who 

Wa 

Wie 

Wie 

Wee 

Wer 

Vem 

Worm 

Wjirm 

Wurm 

Wurm/ 

Worm 

Worm 

Wurm 

Mask/ Orm ^ 

engleski 

frizijski 

Afrikaans 

nizozemski 

donjenjemački 

standardni 

njemački 

švedski 


Rječnik 


danski 

/Eble 

Braet 

Bog 

Bog 

Bryst 

Brun 

Dag 

Dod 

D0 

Nok 

Finger 

Give 

Glas 

Guld 

Hand 

Hoved 

Hej 

Hjem 

Hage/ Krog 

Hus 

Mange 

Mane 

Nat 

Nej 

Gammel 
(maar: aeldre, 
aeldst) 

En 

Unse 

Sne 

Sten 

Det 

To 

Hvem 

Orm 

danski 


Velik broj riječi se piše slično ili isto kao i u njemačkome (uzimajući u obzir glasovnu promjenu 
suglasnika) te u znatnoj mjeri ima jednako značenje (nizozemski/njemački/hrvatski): 





aanvangen/anfangen/početi; angst/Angst/strah; arbeid/Arbeit/rad, posao; begeleiden/begleiten/pratiti; 
beledigen/beleidigen/uvrijediti; bericht/Bericht/izvješće, izvještaj; bescheiden/bescheiden/skroman; 
bewegen/bewegen/(po)kretati, (po)micati; brief/Brief/pismo; burgemeester/Biirgermeister/gradonačelnik; 
dienst/Dienst/služba, usluga; ergernis/Argernis/vrijeđanje, uvrjeda; geduld/Geduld/strpljenje; 
geheim/geheim/(po)tajan; geld/Geld/novac; gerucht/Geriicht/glas, glasina; gevaar/Gefahr/opasnost; 
handel/Handel/trgovina; jagen/jagen/loviti; kaal/kahl/ćelav, ogoljen; kind/Kind/dijete; 

krijgsgevangen/kriegsgefangen/zarobljen u ratu; liefde/Liebe/ljubav; morgen/Morgen/jutro; 
nacht/Nacht/noć; niemand/niemand/nitko; recht/Recht/pravo, pravda; schuld/Schuld/krivnja; 
verbergen/verbergen/sakri(va)ti, (pri)kri(vati; verdrag/Vertrag/ugovor, sporazum; verraadA/errat/izdaja; 
verwant/verwandt/srodan, u rodu ...; 

■ Pojedine se riječi također pišu slično ili jednako, ali imaju značenje koje je u njemačkome 
jeziku zastarjelo: 

aandacht (u njem. Andacht = pobožnost) = Aufmerksamkeit/pozornost, pažljivost; aanleiding (u njem. 
Anleitung = naputak, uputa) = Anlass/povod, uzrok, razlog; beloven (u njem. geloben = zavjetovati se, 
svečano obećati) = versprechen/obeća(va)ti; vuilnis (u njem. Faulnis = trulež) = Abfall, Miill/otpad, smeće; 
openbaar (u njem. offenbar = očit, bjelodan) = offentlich/javan; 

■ Mnoge su riječi donjonjemačkog porijekla te inače postoje još samo u donjonjemačkome: 

achter - hinter/iza; maat - Kollege, Partner/kolega, partner; dwars - quer/poprijeko, koso; steunen - 
stiitzen/poduprijeti; laag - niedrig/nizak; prettig - schon, angenehm/lijep, ugodan; vaak - haufig, ofters/ 
često, češće; trekken - ziehen/vući (i u srednjonjemačkim narječjima); heel - ganz/čitav, cio; klaar - fertig, 
bereit/gotov, spreman, pripravan; kwaad - schlimm, unangenehm, bose/loš, neugodan, zao; spijten - 
bedauern/žaliti; waarschuwen - warnen/upozoriti (sjevernonjem. wahrschauen); kroeg - Gaststatte, 
Schenke (Dorfkrug)/lokal, restoran, krčma; 

■ Određeni broj riječi ima u njemačkome znatno zastarjelo značenje: 

minne - Liebe/ljubav; verbazen - sich wundern, erstaunt sein/(za)čuditi se, osupnuti se; kiezen - 
(er)wahlen/izabrati, odabrati; oorlog - Krieg/rat; lenen - leihen, entlehnen/posuditi, preuzeti; eeuw - 
Jahrhundert (Ara)/stoljeće, razdoblje, era; oogst - Ernte, Erntemonat (August)/žetva, mjesec žetve(kolovoz); 
lente Lenz, Friihling/proljeće; aanbevelen - empfehlen/preporuči(va)ti, eisen - fordern, verlangen (heischen, 
eischen)/zahtijevati, tražiti; gedrag - Benehmen, Betragen/ponašanje, vladanje; 

■ Nizozemski je jezik mnoge riječi posudio iz drugih jezika; osobito su važne riječi koje su 
preuzimane iz francuskog još od ranoga 18. stoljeća; riječi naslijeđene iz tradicije 
nizozemskoga jezika su ravnopravno očuvane (ovdje slijede nakon prve kose crte): 

kwestie /vraag - Frage/pitanje; succes /(goed) gevolg - Erfolg/uspjeh; soelaas /troost - Trost, 
Linderung/utjeha, olakšanje; kleur /verf - Farbe/boja; vakantie /verlof - Urlaub/(godišnji) odmor. Neke su 
riječi francuskog porijekla potpuno prilagođene nizozemskoj fonologiji: tako primjerice riječ krant (= 
Zeitung/novine) dolazi od franc. ,,courant“ (= tekući, običan, sadašnji, redovni), a riječ klant (= 
Kunde/kupac, mušterija) od franc. ,,client“. 

■ U novije je vrijeme, kao i kod većine drugih jezika, preuzet znatan broj engleskih posuđenica, 
prije svega iz područja tehničkih znanosti, gospodarstva, informatike i komunikacije. I jezik 
mladih u velikoj mjeri posuđuje riječi iz engleskoga; pri tome nizozemski kod pisanja često 
odstupa od izvornih riječi, jer ih fleksibilno prilagođava izgovoru. 

■ U nizozemskome nalazimo u velikoj količini i njemačke posuđenice. S obzirom na blisku 
srodnost dvaju jezika u nizozemski se često prenose čitavi izrazi, koji se zatim prilagođavaju 
niz. glasovnim mogućnostima, npr. aanstalten maken (- Anstalten machen/spremati (se), 




pripremati (se), poduzimati) ili tijdschrift (- Zeitschrift/časopis); evo nekih od izravno preuzetih 
riječi: 


kelner (= konobar); ober(kelner) (= glavni konobar); kotsen (= bljuvati, rigati); schwung (= skok, mah, 
zanjihaj); iiberhaupt (= uopće); sowieso (= ionako); štreber (= štreber); schwalbe (= simuliranje) (u 
nogometu!); sehnsucht (= čežnja); schnitzel (= odrezak); schnaps (= rakija); krimi (= kriminalistički 
film/roman); kitsch (= kič); krach (= buka, galama); bubne (= pozornica); quatsch (= glupost, 
bljezgarija); putsch (= puč, državni udar); schminken (= (na)šminkati); umlaut (= prijeglas); schlager (= 
šlager).... 

Riječi poput golf (= Welle/val) ili vastenavond (= karneval) su rajnsko-donjofranačkog porijekla. 
Srednjogornjonjemačke riječi koje su dospijele u srednjodonjonjemački također se nalaze u današnjem 
nizozemskom. 


Vidi još 

■ Policentrični standardni jezik 


Izvori 

1. Ethnologue (16th) (http://www.ethnologue.com/show_language. asp?code=nld) 

2. Het verwante woord Orm betekent 'slang'. 

Vanjske poveznice 

■ Ethnologue (14th) (http://www.ethnologue.com/14/show_language. asp?code=DUT) 

■ Ethnologue (15th) (http://www.ethnologue.com/15/show_language. asp?code=nld) 

■ Ethnologue-ov opis jezika (http://www.ethnologue.com/show_language. asp?code=nld) 

■ Nederlandse Taalunie & Taalunieversum (http://www.taalunieversum.org/) (Nizozemska jezična 
unija) 

■ Nizozemska digitalna knjižnica (http://www.dbnl.org/) 

■ Naučite nizozemski jezik (http://www.leren.nl/rubriek/talen/nederlands/learn_dutch/) 

■ Nizozemska gramatika (na hrvatskom) (http://www.dutchgrammar.com/hr/index.php) 

■ Učenje nizoz. riječi kroz tematski podijeljene lekcije (http://www.internetpolyglot.com/lessons-e 
n-nl) 

Rječnici 

■ Rječnik Nizozemski - Bošnjački/Hrvatski/Srpski (http://www.nl-bhs.com/) 

■ Dicts.info engl.-nizozemski i nizoz.-engleski rječnik (http://www.dicts.info/dictionary.php?ll=En 
glish&l2=Dutch) 

■ LookWAYup engl.-nizozemski rječnik (http://lookwayup.com/free/EnglishDutchDictionary.htm) 

■ Majstro engl.-nizozemski i nizoz.-engleski rječnik (http://www.majstro.com/Web/Majstro/taleninf 
o/dut_en.php) 

■ uitmuntend njem.-nizozemski i nizoz.-njemački rječnik (http://www.uitmuntend.de/) 

■ Lexilogos franc.-nizozemski i nizoz.-francuski rječnik (http://www.lexilogos.com/neerlandais_la 
ngue_dictionnaires.htm) 

■ Woorden-Boek nizoz.-nizozemski rječnik (http://www.woorden-boek.nl/) 







Službeni jezici Europske unije 

bugarski • češki • danski • engleski • estonski • finski • francuski • grčki • 
hrvatski • irski • latvijski • litavski • mađarski 
malteški • ni zozemski • njemački • poljski • portugalski • rumunjski • 
slovački » slovenski » španjolski » švedski » talijanski 

Izvor: Službene mrežne stranice EU (http://www.europa.eu) • Vidi još: Nazivi EU na raznim jezicima 

Donjofranački jezici (4 jezika) Donjonjemački jezici 

afrikaans • flamanski • nizozemski • zelandski 

